turjo4nis/wikipedia-bn-dump-20250701 huggingface dataset:
বাইতুল আমান জামে মসজিদ

বাইতুল আমান জামে মসজিদ (এছাড়াও গুঠিয়া মসজিদ কমপ্লেক্স  নামেও পরিচিত) বাংলাদেশের বরিশাল জেলায় অবস্থিত একটি মসজিদ।  এখানে ২০ হাজার অধিক ধারণক্ষমতা সম্পন্ন ঈদগাহ্ ময়দান রয়েছে।  চাংগুরিয়া গ্রামের ব্যবসায়ী এস সরফুদ্দিন আহমেদ এটির নির্মাণ ব্যয় বহন করেন। কমপ্লেক্সের মূল প্রবেশপথের ডানে বড় পুকুর। পুকুরের পশ্চিম দিকে মসজিদ অবস্থিত এবং এর মিনারটির উচ্চতা প্রায় ১৯৩ ফুট। এর প্রতিষ্ঠাতা দানবীর এস সরফুদ্দীন আহমেদ

ইতিহাস
এস. সরফুদ্দিন আহম্মেদ গুঠিয়া বাইতুল আমান জামে মসজিদ-এর নির্মাণ কার্যক্রম শুরু করেন (১৬ ডিসেম্বর ২০০৩)। মসজিদটি নির্মাণ কাজ সম্পন্ন হয় (২০০৬)। এবং গুঠিয়ার নামেই ৮ গম্বুজ বিশিষ্ট এই মসজিদটি পরিচিতি লাভ করে।

অবস্থান
গুটিয়া মসজিদ নামে খ্যাত এই মসজিদটি উজিরপুর উপজেলার গুঠিয়ার চাংগুরিয়া গ্রামে অবস্থিত।

স্থাপত্যশৈলী
১৪ একর জমির উপর স্থাপিত এই মসজিদটিতে ব্যবহার করা হয়েছে উন্নমানের কাঁচ, ফ্রেম, বোস স্পিকার। এছাড়া মসজিদটির সীমানার মধ্যে ঈদগাহ্ ময়দান, দিঘি, এতিমখানা, ডাকবাংলো, গাড়ি পার্কিং ব্যবস্থা, লেক, পুকুরসহ বিভিন্ন প্রজাতির ফুলের বাগান রয়েছে। একটি হ্যালিপেডও রয়েছে।

চিত্রশালা

আরও দেখুন
 বাংলাদেশের মসজিদের তালিকা
 বরিশাল বিভাগের মসজিদের তালিকা

তথ্যসূত্র

বরিশাল জেলার মসজিদ
বরিশাল জেলা
উজিরপুর উপজেলা
ওহি

ওহী (বিকল্প বানান, ওহি বা ওয়াহী) ( উৎসাহ, অনুপ্রেরণা, অদৃশ্য বা গোপন অত্যাদেশ অবতীর্ণ হওয়া}}) শব্দটির আভিধানিক অর্থ হচ্ছে, এমন সূক্ষ্ম ও গোপন ইশারা, যা ইশারাকারী ও ইশারা গ্রহণকারী ছাড়া তৃতীয় কেউ টের পায় না। এ সম্পর্কের ভিত্তিতে এ শব্দটি ইলকা বা মনের মধ্যে কোনো কথা নিক্ষেপ করা ও ইলহাম বা গোপনে শিক্ষা ও উপদেশ দান করার অর্থে ব্যবহৃত হয়।

ওহী কি 
ব্যবহারিক ভাবে ওহী দ্বারা ইসলামে আল্লাহ কর্তৃক নবি-রাসূলদের প্রতি প্রেরিত বার্তা বোঝানো হয়।

কুরআন মাজিদে বলা হয়েছে,

অন্য আয়াতে বলা হয়,

এই আয়াতে ওহীর তিনটি প্রকারের কথা বর্ণিত হয়েছে।

 অন্তরে কোনো কথা প্রক্ষিপ্ত করা (ঢুকিয়ে দেয়া) অথবা স্বপ্নে বলে দেয়া এই প্রত্যয়ের সাথে যে, তা আল্লাহরই পক্ষ হতে।
 পর্দার আড়াল থেকে সরাসরি কথা বলা। যেমন, মুসা -এর সাথে তুর পাহাড়ে বলা হয়েছিল।
 মালাকের (স্বর্গীয় দূত) মাধ্যমে ওহী প্রেরণ করা। যেমন, জিবরীল অহী নিয়ে আগমন করতেন এবং নবীদেরকে শুনাতেন।

কুরআনে মৌমাছিকে করা ইলহাম বুঝাতেও ওহী শব্দ ব্যবহৃত হয়েছে,

অন্যস্থানে বলা হয়েছে,

বলা হয়েছে, وأوحينا এর মূল হলো, وحي যার শাব্দিক অর্থ হলো, গোপনে কোনো কিছু জানিয়ে দেয়া। এখানে মুসা-জননীকে আল্লাহ্‌ তা‘আলা যে কোনো উপায়ে তাঁর কোনো নির্দেশ পৌঁছানোই উদ্দেশ্য। যে অর্থে কুরআনে নবুওয়তের ওহী ব্যবহার হয়েছে সে অর্থের ওহী হওয়া বাধ্যতামূলক নয়।

ওহী সম্পর্কে ইসলামী পণ্ডিত শফি উসমানী মারেফুল কুরআনের ভূমিকায় বলেন,

"আল্লাহ তায়ালা থেকে মানবজাতি তিনটি মাধ্যমে শিক্ষা লাভ করে - ইন্দ্রিয় (men's sense), বিবেক (the faculty of reason), এবং ওহীর মাধ্যমে। যার শেষটি শুধুমাত্র নবী রাসুল পেয়ে থাকে। হেদায়াত দানের উদ্দেশ্যে আল্লাহ যুগে যুগে নবী রাসুল প্রেরণ করেছেন, যার প্রথম ছিলেন আদম, আর সর্বশেষ মুহাম্মাদ। আর ওহীর মাধ্যমে আল্লাহ বিভিন্ন প্রেক্ষাপটে তার বাণী নবী রাসুলদের কাছে অবতীর্ণ করেন। ইসলাম ধর্ম অনুযায়ী মুহাম্মাদ শেষ রাসুল বিধায় পৃথিবীতে আর কোনো ওহী আসবে না।"

ওহীর প্রকারভেদ 
ওহী দু প্রকারের। যথা -
 "মাতলু" : এ ধরনের ওহি পাঠ্য, তিলাওয়াত করা যায়। যেমন- আল কুরআন।
 "গায়রে মাতলু" : এ ধরনের ওহি কার্যত। কর্মের মাধ্যমে অনুসরণীয়। যেমন- সুন্নতে রাসুল ও হাদিস।

ওহী অবতরণের ধরণ 
উম্মুল মুমিনীন আয়িশা (রা.) থেকে বর্ণনা করেন,

তথ্যসূত্র

আরও পড়ুন 
 Tamer, Georges, Revelation, in Muhammad in History, Thought, and Culture: An Encyclopedia of the Prophet of God (2 vols.), Edited by C. Fitzpatrick and A. Walker, Santa Barbara, ABC-CLIO, 2014, Vol. II, pp. 524–527. .
 
 1000 Qudsi Hadiths: An Encyclopedia of Divine Sayings; New York: Arabic Virtual Translation Center; (2012)

বহিঃসংযোগ 

 Revelation and how it came to the Prophet Muhammad (s) 

ইসলামি পরিভাষা
প্রত্যাদেশ
এগহেড

মার্কিন ইংরেজি অপভাষায়, এগহেড হল একটি বুদ্ধিজীবিতা-বিরোধী বিদ্রূপাত্মক শব্দ যা সে সকল বুদ্ধিজীবী বা ব্যক্তিবর্গকে বোঝাতে ব্যবহৃত হয়, যারা তাদের বুদ্ধিবৃত্তিক আগ্রহের কারণে সাধারণ মানুষের অতি নাগালের বাইরে এবং বাস্তবজ্ঞান, সাধারণ জ্ঞান, যৌন আগ্রহ প্রভৃতির অভাবসম্পন্ন বলে বিবেচিত হয়। এটি ছিল বিশ্বব্যাপী অভিজাতশ্রেণী-বিরোধী একটি সামাজিক আন্দোলনের অংশ, যা দাবি করত যে, কেবল ডিগ্রিধারী বুদ্ধিজীবীরাই একমাত্র যোগ্যতাসম্পন্ন লোক নয়, বরঞ্চ শ্রেণী, বর্ণ ও লিঙ্গ নির্বিশেষে সাধারণ মানুষের মাঝেই গুরুতর মানব বুদ্ধিমত্তা খুঁজে পাওয়া যেতে পারে।

একটি সমার্থক কিন্তু অসম্মানজনক নয় এমন ব্রিটিশ পারিভাষিক শব্দ হল বফিন। ১৯৫০-এর দশকে এগহেড পরিভাষাটি জনপ্রিয়তার শীর্ষে পৌঁছে যায়, যখন ভাইস-প্রেসিডেন্ট প্রার্থী রিচার্ড নিক্সন তা নির্বাচিত ডেমোক্র্যাটিক প্রেসিডেন্ট পদপ্রার্থী অ্যাডলাই স্টিভেন্সনের বিরুদ্ধে ব্যবহার করেন। ২০০৮ সালের প্রেসিডেন্ট নির্বাচনী প্রচারণায় ক্লিনটনের উপদেষ্টা পল ব্যাগেলা সিনেটর বারাক ওবামার সমর্থকদের ব্যপারে বর্ণনা করতে গিয়ে উক্ত শব্দটি ব্যবহার করে বলেন, "শুধু কতিপয় এগহেড আর আফ্রিকান-মার্কিনীদের সাথে নিয়ে ওবামা নির্বাচনে জয়ী হতে পারবে না।"

আরও দেখুন 
 আঁতেল, বঙ্গ সংস্কৃতিতে বুদ্ধিজীবীদের জন্য ব্যবহৃত একটি অপশব্দ।
 অবরাজোভানশচিনা, রুশ সংস্কৃতিতে বুদ্ধিজীবীদের জন্য ব্যবহৃত একটি অপশব্দ।

তথ্যসূত্র

আরও পড়ুন 

 Lecklider, Aaron. Inventing the Egghead: The Battle over Brainpower in American Culture (2013) Excerpt and text search
 Rubin, J. S. Inventing the Egghead: The Battle over Brainpower in American Culture.(2014).

বুদ্ধিজীবী-বিরোধিতাবাদ
ব্যক্তির জন্য অসম্মানজনক পরিভাষা
অলিম্পিকে মঙ্গোলিয়া

মঙ্গোলিয়া প্রথম অলিম্পিক গেমসে অংশগ্রহণ করে ১৯৬৪ সালে, এরপরে ১৯৮৪ লস এঞ্জেলেস গেমস সোভিয়েত ইউনিয়নের নেতৃত্বে বয়কট করা ছাড়া প্রতিটি গ্রীষ্মকালীন গেমসে প্রতিদ্বন্দ্বিতা করেছে। এছাড়া শীতকালীন অলিম্পিক গেমসে মঙ্গোলিয়া ১৯৭৬ গেমস বাদে ১৯৬৪ থেকে সকল আসরে অংশগ্রহণ করেছে।

মঙ্গোলিয়ান ক্রীড়াবিদগন গ্রীষ্মকালীন অলিম্পিকে ২৪টি পদক জিতেছে, সবচেয়ে বেশি পদক বিজয়ী ক্রীড়াসমূহ হল ফ্রিস্টাইল কুস্তি, বক্সিং, জুডো।

মঙ্গোলিয়ার জাতীয় অলিম্পিক কমিটি ১৯৫৬ সালে গঠিত হলেও আন্তর্জাতিক অলিম্পিক কমিটির স্বীকৃতি পায় ১৯৬২ সালে।

পদক তালিকা

গেমস অনুযায়ী পদক

ক্রীড়া অনুযায়ী পদক

আরও দেখুন 
 অলিম্পিকে মঙ্গোলিয়ার পতাকা বহনকারীর তালিকা
 এশিয়ান গেমসে মঙ্গোলিয়া
 প্যারালিম্পিকে মঙ্গোলিয়া

তথ্যসূত্র

বহিঃসংযোগ 
 
 
 
 
 
 Medalspercapita.com
স্পটলাইট (চলচ্চিত্র)

স্পটলাইট ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন টম ম্যাকার্থি। মূল চরিত্রে অভিনয় করেছেন মার্ক রাফালো, মাইকেল কিটন, র‍্যাচেল ম্যাকঅ্যাডাম্‌স, লিভ স্ক্রাইবার, প্রমূখ। ৮৮তম একাডেমি পুরস্কার আসরের শ্রেষ্ঠ চলচ্চিত্র স্পটলাইট ।

কাহিনী
যুক্তরাষ্ট্রে বোস্টনের ম্যাসাচুয়েটসে শিশুদের ওপর গির্জার ক্যাথলিক পুরোহিতের নির্যাতনের ঘটনা অনুসন্ধান করে দ্য বোস্টন গ্লোব পত্রিকার প্রতিবেদকরা। তাদেরকে বলা হয় স্পটলাইট টিম। ২০০৩ সালে নিজেদের কাজের স্বীকৃতিস্বরূপ পুলিৎজার পুরস্কার জেতেন তারা। সেই সত্যি ঘটনা নিয়ে তৈরি হয়েছে ‘স্পটলাইট’।

অভিনয়শিল্পীদল
 মার্ক রাফালো
 মাইকেল কিটন
 র‍্যাচেল ম্যাকঅ্যাডাম্‌স
 লিভ স্ক্রাইবার

তথ্যসূত্র

বহিঃসংযোগ
 

২০১৫-এর চলচ্চিত্র
মার্কিন চলচ্চিত্র
সত্য ঘটনা অবলম্বনে নাট্য চলচ্চিত্র
রোমান ক্যাথলিকবাদ সম্পর্কিত চলচ্চিত্র
আইনজীবী সম্পর্কে চলচ্চিত্র
টরন্টোয় ধারণকৃত চলচ্চিত্র
শ্রেষ্ঠ চলচ্চিত্র বিভাগে ইন্ডিপেন্ডেন্ট স্পিরিট পুরস্কার বিজয়ী
শ্রেষ্ঠ চলচ্চিত্র বিভাগে একাডেমি পুরস্কার বিজয়ী
২০০১-এর পটভূমিতে চলচ্চিত্র
মার্কিন জীবনীমূলক নাট্য চলচ্চিত্র
দ্য বোস্টন গ্লোব
২০১০-এর দশকের মার্কিন চলচ্চিত্র
২০১০-এর দশকের ইংরেজি ভাষার চলচ্চিত্র
মার্কিন আইনি নাট্য চলচ্চিত্র
বাফটা বিজয়ী (চলচ্চিত্র)
শিশু যৌন নির্যাতন সম্পর্কে চলচ্চিত্র
১৯৭৬-এর পটভূমিতে চলচ্চিত্র
২০০২-এর পটভূমিতে চলচ্চিত্র
বাদশা - দ্য ডন

বাদশা - দ্য ডন বা বাদশা হলো ভারত-বাংলাদেশ যৌথ প্রযোজনায় নির্মিত ও ২০১৬ সালে মুক্তি প্রাপ্ত একটি অ্যাকশন ধর্মী-রোমান্টিক চলচ্চিত্র। চলচ্চিত্রটির প্রযোজনা ও পরিবেশনা করেছে ভারত এর এসকে মুভিজ ও বাংলাদেশের জাজ মাল্টিমিডিয়া।এই চলচ্চিত্রে প্রধান চরিত্রে অভিনয় করেছেন কলকাতার সুপারস্টার জিৎ ও বাংলাদেশ-এর নায়িকা ফারিয়া। চলচ্চিত্রটি দক্ষিণ ভারত এর ডন সিনু চলচ্চিত্রের পুনর্নির্মাণ।

অভিনয়শিল্পী 
 জিৎ- বাদশা
 নুসরাত ফারিয়া মাজহার - শ্রয়া
 শ্রদ্ধা দাস - প্রিয়া
 রজতাভ দত্ত - তরুন ভাই
 ফেরদৌস - জয়ন্ত ভাই
 পূজা চেরি - বাদশার বোন
 মহেশ মাঞ্জরেকর - শ্যাম ভাই
 রেবেকা রউফ ভবানী ।

কাহিনি 
এখানে দেখানো হয়েছে একটি ছেলের ডনে পরিণত হওয়ার কাহিনি। ছেলেটি স্কুল জীবন থেকেই ডন হওয়ার স্বপ্ন দেখে ও শেষে সে ডনে পরিণত হয়।

আয় 
চলচ্চিত্রটি ৬ জুলাই ২০১৬ সালে ভারতের ১২০ টির বেশি সিনেমা হলে মুক্তি পায়। প্রথম দিনে এটি ১৩ লক্ষ টাকা (₹) আয় করে এবং দ্বিতীয় দিনে ৩১ লক্ষ টাকা আয় করে। প্রথম সপ্তাহে ১ কোটি টাকা (₹) আয় করে চলচ্চিত্রটি। তিন সপ্তাহ শেষে চলচ্চিত্রটি মোট ২ কোটি টাকা আয় করে। ভারত থেকে সর্বোমোট চলচ্চিত্রটি আয় করে ২.৫ কোটি। ৭ জুলাই ২০১৬ সালে চলচ্চিত্রটি বাংলাদেশ এ মুক্তি পায় মাত্র ৪৬ টি সিনেমা হলে। প্রথম ও দ্বিতীয় দিনে চলচ্চিত্রটি যথাক্রমে ২৩ ও ২১ লক্ষ টাকা আয় করে ও প্রথম সপ্তাহ শেষে মোট ১.০৩ কোটি টাকা আয় করে। ২১ দিন পর চলচ্চিত্রটি শুধু বাংলা দেশে ২.০০ কোটি টাকা আয় করে। বাংলাদেশ ও ভারত সহ চলচ্চিত্রটির মোট আয় ৪.৫ কোটি।

তথ্যসূত্র

বহিঃসংযোগ 
 
 

বাংলা ভাষার চলচ্চিত্র
২০১৬-এর চলচ্চিত্র
জাজ মাল্টিমিডিয়া'র চলচ্চিত্র
২০১০-এর দশকের বাংলা ভাষার চলচ্চিত্র
তেলুগু চলচ্চিত্রের বাংলা পুনর্নির্মাণ
বাবা যাদব পরিচালিত চলচ্চিত্র
বাংলা ভাষার বাংলাদেশী চলচ্চিত্র
বাংলা ভাষার ভারতীয় চলচ্চিত্র
ভারতীয় চলচ্চিত্রের বাংলাদেশী পুনর্নির্মাণ
তেলুগু চলচ্চিত্রের বাংলাদেশী পুনর্নির্মাণ
ভারত-বাংলাদেশ যৌথ প্রযোজনার চলচ্চিত্র
এসকে মুভিজ
ডাউনলোড এক্সালেটর প্লাস

ডাউনলোড এক্সালেটর প্লাস যেটাকে সংক্ষেপে ‘DAP’ বলা হয় এটি মাইক্রোসফট উইন্ডোজ এবং ম্যাকওএস এর একটি ডাউনলোড ম্যানেজার।এটি মূলত কোনো ফাইল দ্রুত ডাউনলোড করার জন্য ব্যবহার করা হয় কারণ এই প্রোগ্রামটি একটি ফাইলকে বিভিন্ন ছোট ছোট ভাগে ভাগ করে এবং দ্রুত ডাউনলোড করার জন্য অনেকগুলো সংযোগ তৈরি করে।ডাউনলোড এক্সালেটর প্লাস একটি ফাইলকে দ্রুত কয়েকটি টুকরোরে ভাগ করে ফেলে যা ডাউনলোড করার গতি বাড়িয়ে দেয়  । এর পাশাপাশি এটি বিভিন্ন সাইট থেকে ফাইল ডাউনলোড করতে পারে।

ডাউনলোড এক্সালেটর প্লাস তিনটি সংস্করনে বাজারে আসে সেগুলো হল ১. ‘DAP’ফ্রি, 2. ‘DAP’ প্রিমিয়াম, ৩. ম্যাক এর জন্য ‘DAP’।

২০১০ সালে স্পিডবিট ‘DAP Beta 10’ বাজারে আনে, এর সর্বশেষ ভারশন ১০.০.৫.৭ ২০১২ সালের ২৭ নভেম্বর বাজারে আসে পরবর্তীতে ২০১৩ সালের ২৯ অক্টোবর এর শেষ ভারশন বাজারে আনা হয়।

তথ্যসূত্র

বহিঃসংযোগ

ডাউনলোড ম্যানেজার
Shareware
জুটোপিয়া (চলচ্চিত্র)

জুটোপিয়া ২০১৬ সালে মুক্তিপ্রাপ্ত ও ২০১৭ সালের অস্কার পুরস্কারজয়ী  একটি অ্যানিমেশনধর্মী মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন বায়রন হাওয়ার্ড এবং রিচ মুর। মূল চরিত্রে কণ্ঠ দিয়েছেন ইদ্রিস অ্যালবা, জেনিফার গুডউইন, অ্যালান টুডিক সহ আরো অনেকে। ছবিটির অন্যতম আকর্ষণ এর একটি চরিত্রে কণ্ঠ দিয়েছেন জনপ্রিয় পপশিল্পী শাকিরা। সেইসঙ্গে ছবিটির জন্য একটি গানও তৈরি করেছেন তিনি।

কাহিনী
জুটোপিয়া হলো জীবজন্তুদের শহর। সেখানেই বাস করে তারা। তাদের মধ্যে বানিবারোর বাসিন্দা খরগোশ জুডি হপসের স্বপ্ন জুটোপিয়ার পুলিশ অফিসার হওয়া। যেমন খুশি তেমনভাবে চলে সে। কিন্তু তার মা বনি ও বাবা স্টু মেয়েকে অন্যকিছু করাতে চেষ্টা চালিয়ে যান। কিন্তু হপসের স্বপ্নের পথে কিছুই বাঁধা হয়ে দাঁড়াতে পারে না।
 
অবশেষে শহরের পুলিশ বিভাগ নিয়োগ দেয় খরগোশ জুডি হপসকে। অতি কাঙ্ক্ষিত চাকরিটা পেয়ে বেজায় খুশি জুডি। কিন্তু চাকরির কিছুদিন যেতে না যেতেই শহরে ঘটতে থাকে একের পর এক রহস্যজনক ঘটনা। জুডিও দমবার পাত্র নয়। কোমর বেঁধে লেগে পড়ে রহস্য উদ্ঘাটনে।

তথ্যসূত্র

বহিঃসংযোগ

২০১৬-এর চলচ্চিত্র
কুম্ভিলতা বিতর্কে জড়িত চলচ্চিত্র
অ্যানি পুরস্কার বিজয়ী
আইম্যাক্স চলচ্চিত্র
মার্কিন পুলিশ গোয়েন্দা চলচ্চিত্র
মার্কিন ত্রিমাত্রিক চলচ্চিত্র
২০১০-এর দশকের ইংরেজি ভাষার চলচ্চিত্র
ওয়াল্ট ডিজনি অ্যানিমেশন স্টুডিওজের চলচ্চিত্র
ত্রিমাত্রিক অ্যানিমেটেড চলচ্চিত্র
২০১৬-এর ত্রিমাত্রিক চলচ্চিত্র
কাজেমউদ্দিন আহমেদ সিদ্দিকী

কাজেমউদ্দিন আহমেদ সিদ্দিকী (১৮৭৬-১৯৩৭) ছিলেন ব্রিটিশ ভারতের একজন বাঙালি জমিদার, রাজনীতিবিদ ও সমাজসেবক।

প্রারম্ভিক জীবন 
কাজেমউদ্দিন আহমেদ সিদ্দিকী ১৮৭৬ সালে গাজিপুরের কালিয়াকৈর উপজেলার বলিয়াদি গ্রামের একটি সম্ভ্রান্ত জমিদার পরিবারে জন্মগ্রহণ করেন। তার পরিবার প্রথম খলিফা আবু বকরের বংশধর বলে প্রচলিত রয়েছে। পারিবারিক রীতি অনুযায়ী তিনি বাড়িতে গৃহশিক্ষকের অধীনে লেখাপড়া করেছেন। তিনি বাংলা, ইংরেজি, আরবি, ফারসি ও উর্দু ভাষায় দক্ষ ছিলেন।

জীবনী 
নিজ জমিদারি এলাকায় তিনি স্থানীয় জনগণের জন্য রাস্তা নির্মাণের উদ্দেশ্যে জমি দান করেছেন। কড্ডা-কালিয়াকৈর, কালিয়াকৈর-ধামরাই এবং শ্রীপুর-ফুলবাড়িয়া সড়ক তার উদ্যোগে নির্মিত হয়েচিল। তিনি দাতব্য চিকিৎসালয়, হাসপাতাল ও কৃষি জমিতে সেচের ব্যবস্থা করেছেন এবং এ জন্য প্রজাদের উপর কোনো অতিরিক্ত কর ধার্য করা হয়নি। এছাড়া তিনি নতুন দীঘি, পুকুর ও কুয়া খনন করার পাশাপাশি পুরানো দীঘি দীঘি, পুকুর ও কুয়া সংস্কার করেছেন।

বঙ্গভঙ্গ রদ হওয়ার পর ১৯১২ সালের জানুয়ারিতে লর্ড হার্ডিঞ্জ ঢাকা সফরে আসেন। এসময় নবাব সলিমুল্লাহর নেতৃত্বে যে মুসলিম প্রতিনিধি দল ঢাকা বিশ্ববিদ্যালয় প্রতিষ্ঠার দাবি করার জন্য তার সাথে সাক্ষাত করে তাতে কাজেমউদ্দিন আহমেদ সিদ্দিকীও সদস্য ছিলেন। বিশ্ববিদ্যালয় প্রতিষ্ঠার পর তিনি ঢাকা বিশ্ববিদ্যালয় কোর্টের সদস্য নিযুক্ত হন। তিনি ঢাকা জগন্নাথ কলেজের গভর্নিং বডির সদস্য হিসেবে দায়িত্বপালন করেছেন।

১৯০৮ সালের জুন মাসে ঢাকায় গঠিত পূর্ববঙ্গ ও আসাম প্রাদেশিক মুসলিম লীগে তিনি সভাপতি নির্বাচিত হন। দলের সেক্রেটারি ছিলেন নবাব স্যার সলিমুল্লাহ।

কাজেমউদ্দিন মুসলিম ছাত্রদের দৈনিক পাঁচ ওয়াক্ত নামাজের উপর জোর দিতেন। ১৯২৯ সালে তিনি ঢাকা বিশ্ববিদ্যালয়ের সলিমুল্লাহ মুসলিম হলের মুসলিম ছাত্রদের জন্য ৪,২০০ টাকা বৃত্তির ব্যবস্থা করেন এই শর্তে যে যেসব ছাত্র নিয়মিত নামাজ পড়ে তারাই এই অর্থ সহায়তা পাবে। তিনি ইসলামের বিভিন্ন দিক নিয়ে বক্তৃতার ব্যবস্থা করতেন।

অনুবাদ 
তিনি ফারসি ভাষায় রচিত সিরাজুস সালেকিন নামক ধর্মীয় গ্রন্থ শান্তি-সোপান নামে বঙ্গানুবাদ করেছিলেন।

সম্মাননা 
জনহিতকর কর্মকাণ্ডের জন্য ব্রিটিশ সরকার তাকে খান বাহাদুর খেতাবে ভূষিত করে।

মৃত্যু 
কাজেমউদ্দিন আহমেদ সিদ্দিকী ১৯৩৭ সালে মৃত্যুবরণ করেন।

তথ্যসূত্র 

১৮৭৬-এ জন্ম
১৯৩৭-এ মৃত্যু
১৯শ শতাব্দীর বাঙালি
২০শ শতাব্দীর বাঙালি
১৯শ শতাব্দীর ভারতীয় মুসলিম
ভারতীয় সমাজকর্মী
আল-সাখাভী

শামসুদ্দিন মুহাম্মদ ইবনে আব্দুর রহমান আল-সাখাভী (আরবী: شمس الدين محمد بن عبدالرحمن السخاوي‎‎, , ৮৩১-৯০২ হিঃ) ছিলেন একজন সম্মানিত মুসলিম মুহাদ্দিস বা হাদিসশাস্ত্রবিদ এবং ইতিহাসবিদ।

তিনি ১৪২৮ খ্রিষ্টাব্দে কায়রো-তে জন্মগ্রহণ করেন। মিসরের আল-সাখা নামক অঞ্চলে তার বাড়ি হওয়ায় তিনি আল-সাখাভী নামে প্রসিদ্ধি লাভ করেন। তিনি বিশেষত হাদীস, তাফসীর, সাহিত্য ও ইতিহাসের উপর লিখতেন। আল-সাখাভী শাফেয়ী আইনে বিশেষজ্ঞ ছিলেন। তিনি হাদীসের ক্ষেত্রে ইবনে হাজার আসকালানি দ্বারা ব্যাপকভাবে প্রভাবিত হন যা তার লেখাতে ফুটে উঠে।

তিনি ১৪৯৭ খ্রিষ্টাব্দে মদীনাতে মৃত্যুবরণ করেন।

রচনাসমূহ 
 আল-তুহফাহ আল লাতিফা ফি তারিখ মদীনায় আল শারীফাহ (التحفة اللطيفة في تاريخ المدينة الشريفة): মদিনা আল মুনাওয়ারা সম্পর্কে।
 ফাতহুল মুগিস বি শারহে আলফিয়াত আল-হাদীস
 আল-দাওয়া আল-লামি লি আহলি আল কারনি আল তাসী
 আল-জাওাহীর ওয়া আল-দুরার ফি তারজামাত শাইখুল ইসলাম ইবনে হাজর
 আল-মাকাসিদ আল হাসানা
 আশরাতু ছা’আহ -যা সম্প্রতি মুহাম্মদ আল আকীল দ্বারা তাহকিক-সহ পুনর্মুদ্রিত হয়েছে।
 আল-রিহলাহ আল হালাবিয়াহ ওয়া তারাজিমিহা (الرحلة الحلبية وتراجمها)
 আল-রিহলাহ আল মাক্কিয়াহ (الرحلة المكية) 
 আল-রিহলাহ আল সেকান্দারিয়াহ (الرحلة السكندرية)
  আল-বালাদানিয়াত আল আলিয়াত (البلدنيات العليات)
 বুঘায়েত আল রাভি বি-মান আখান্দা আনহু আল সাখাভী (بغية الراوي بمن أخذ عنه السخاوي) অথবা আল-ইমতিনান বি-শুয়াইখ মুহাম্মদ ইবনে আব্দ আল-রাহমান (الامتنان بشيوخ محمد بن عبد الرحمن): তাঁর সকল শিক্ষকের তালিকাবদ্ধ নামের অভিধান।

তথ্যসূত্র 

১৪২৮-এ জন্ম
১৪৯৭-এ মৃত্যু
মুহাদ্দিস
মুসলিম ইতিহাসবিদ
সুন্নি ইসলামের পণ্ডিত
শাফিঈ ব্যক্তি
আশআরি ব্যক্তি
সুন্নি ইমাম
মিশরীয় ইমাম
মিশরীয় ধর্মতত্ত্ববিদ
জ্যামাইকা জাতীয় ববস্লেইজ দল

জ্যামাইকা জাতীয় ববস্লেইজ দল আন্তর্জাতিক ববস্লেইডিং প্রতিযোগিতায় জ্যামাইকার প্রতিনিধিত্বকারী দল। দলটির প্রথম আন্তর্জাতিক অভিষেক হয় ১৯৮৮ শীতকালীন অলিম্পিকে ক্যালগারি, আলবার্টায় যেখানে তারা গ্রীষ্মমণ্ডলীয় জাতি হিসাবে শীতকালীন অলিম্পিক গেমসে অংশগ্রহণ করেছিল। এরপর দলটি পুনরায় ১৯৯২, ১৯৯৪, ১৯৯৮, ২০০২ ও ২০১৪ সালে অংশগ্রহণ করেছিল। ২০০৬ ও ২০১০ সালের শীতকালীন অলিম্পিকে তারা খেলার যোগ্যতা অর্জন করতে পারেনি। ২০১০ শীতকালীন অলিম্পিকে উইনস্টন ওয়াটের নেতৃত্বে টু-ম্যান ববস্লেইডের জন্য নির্বাচিত হয়েছিল।

সূত্রপাত

আধুনিক দিন

বর্তমান দল 
জ্যামাইকান ববস্লেইজ দলের বর্তমান সদস্য:

অলিম্পিক রেকর্ড

দুই সদস্য

চার সদস্য

আরও দেখুন 
 শীতকালীন অলিম্পিকে ক্রান্তীয় জাতিসমূহ
 লাস্কেলেস ব্রাউন

তথ্যসূত্র

বহিঃসংযোগ 
 Official Website for the Jamaican Bobsleigh Team
 Jamaica Bobsleigh Federation
 Video Interview With Devon Harris
 Devon Harris' interview with John Kline of Elevation Radio
 Visa 2010 Winter Olympics  featuring photos and footage of the Jamaican team debut at the 1988 Winter Olympic Games.

জাতীয় ববস্লেইজ দল
জ্যামাইকায় ববস্লেইজ
অলিম্পিকে জ্যামাইকা
জ্যামাইকার জাতীয় ক্রীড়া দল
কমিক্স

কমিক্স বা চিত্রকথা হলো এক ধরনের মাধ্যম যেখানে চিত্র এবং লেখার দ্বারা কোনো ভাবনা প্রকাশ করা হয়। কমিক্স প্রায়ই ধারাবাহিকভাবে কয়েকটি প্যানেল বা চিত্রের রূপে থাকে। বিভিন্ন লৈখিক কৌশল যেমন কথার বেলুন, আখ্যান এবং ধ্বন্যাত্মক শব্দ কথোপকথন, বর্ণনা, বিভিন্ন আওয়াজকে নির্দেশ করে। প্যানেলের আকার এবং অলঙ্করণ বর্ণনায় গতি প্রদান করে। কার্টুনিং হলো কমিক্সের সবচেয়ে সাধারণ চিত্র তৈরির মাধ্যম। কমিক্সের বিভিন্ন রূপ হলো কমিক স্ট্রিপ, সম্পাদকীয় এবং কমিক বই। বিংশ শতাব্দীর শেষের দিকে “গ্রাফিক নভেল” বা “চিত্র উপন্যাস”, “কমিক অ্যালবাম” এবং “টেনকোবন” জনপ্রিয়তা লাভ করেছে এবং একবিংশ শতাব্দীতে অনলাইন ওয়েবকমিক বিস্তৃতি লাভ করেছে।

কমিক্সের ইতিহাস একেক সংস্কৃতিতে একেক পথে অগ্রসর হয়েছে। বিশেষজ্ঞরা এর প্রাথমিক ইতিহাস লাসকো গুহাচিত্র পর্যন্ত নির্ধারণ করেছেন। বিংশ শতাব্দীর শেষের মধ্যভাগের আগেই কমিক্স যুক্তরাষ্ট্র, পশ্চিম ইউরোপ (বিশেষ করে ফ্রান্স এবং বেলজিয়াম) এবং জাপানে জনপ্রিয়তা লাভ করে।

উৎপত্তি এবং ঐতিহ্য 

ইউরোপীয়, মার্কিন এবং জাপানি কমিক্সের ঐতিহ্য তিনটি ভিন্ন পথে অগ্রসর হয়েছে। ইউরোপীয় কমিক্সের যাত্রা শুরু হয় ১৮২৭ সালে সুইস কার্টুনিস্ট রোডলফ টোফারের মাধ্যমে এবং মার্কিন কমিক্সের উৎপত্তি রিচার্ড এফ. আউটকল্টের ১৮৯০ এর দশকের পত্রিকার কার্টুন স্ট্রিপ দ্য ইয়েলো কিডের মাধ্যমে বিবেচনা করা হয়। যদিও অনেক আমেরিকান এখন টোফারের অগ্রগামিতা স্বীকার করে।

তথ্যসূত্র

উদ্ধৃত কর্ম

বই 

 

 
 
 
 
 

কমিক
ডঃ বি আর আম্বেদকর কলেজ

কল্যাণী বিশ্ববিদ্যালয়ের অন্তর্গত বেতাই ড. বি. আর. আম্বেদকর কলেজ নদীয়া জেলার বাংলাদেশ সীমান্তবর্তী গ্রাম বেতাই এ অবস্থিত। এই এলাকায় পূর্বে কোন কলেজ না থাকায় পঠন পাঠনে চরম অসুবিধা হত, এই সমস্যা দূর করতে স্থানীয় শিক্ষানুরাগী মানুষদের উদ্যোগে এবং রাজ্য সরকারের সহায়তায় এই কলেজ গড়ে ওঠে। প্রথমে এখানে একাদশ শ্রেণী থেকে স্নাতক পর্যন্ত পড়ানো হত, এখন শুধু মাত্র স্নাতক স্তর পর্যন্ত পড়ানো হয়। এছাড়াও কল্যাণী বিশ্ববিদ্যালয়ের দূরশিক্ষার স্নাতকোত্তর পাঠ্যক্রম ও পড়ানো হয়।

স্থাপনা
স্থানীয় ছাত্র ছাত্রীদের পঠন পাঠনের অসুবিধার কথা ভেবে হারানচন্দ্র বিশ্বাস সহ এলাকার কয়েক জন শিক্ষানুরাগী মানুষ এই কলেজ স্থাপনের জন্য মনোনিবেশ করেন। তারা চাঁদা তুলে এবং অনুদান সংগ্রহ করে ১৯৭৩ সালে এই কলেজ গড়ে তোলেন। বেতাই ও সংলগ্ন এলাকার অধিকাংশ বাসিন্দা  তপশিলী জাতি, উপজাতি এবং সংখ্যালঘু সম্প্রদায়ের অন্তর্গত। এখানকার অধিবাসীদের বিরাট অংশ দেশভাগ ও বাংলাদেশ মুক্তিযুদ্ধর পর আগত। বাসিন্দাদের উচ্চশিক্ষার্থে কোনো মহাবিদ্যালয় ছিলোনা। এই কলেজটি সেই অভাব পূর্ন করেছিল। যতদূর জানা যায় এই কলেজের প্রশাসনিক ভবনটি একটি কাছারি বাড়িতে গড়ে ওঠে। পরবর্তী সময়ে এলাকার মানুষের দানের জমিতে পশ্চিমবঙ্গ সরকারের আর্থিক সহায়তায় কলেজ বিল্ডিং গড়ে ওঠে। বর্তমান সময়ে কলেজ ভবনটি আয়তনে বর্ধিত ও সুন্দর হয়েছে। অন্যতম প্রতিষ্ঠাতা হারান চন্দ্রের স্মৃতিতে এই কলেজে একটি ভবন রয়েছে।

পাঠ্যক্রম
এই কলেজে পূর্বে একাদশ শ্রেণী থেকে স্নাতক পর্যন্ত পড়ানো হত। পরবর্তী সময়ে রাজ্য সরকার কলেজ থেকে উচ্চমাধ্যমিক পাঠ্যক্রম তুলে দেওয়ায় এখন শুধু মাত্র স্নাতক পাঠ্যক্রম পড়ানো হয়। এই কলেজ থেকে পাশ করা ছাত্র ছাত্রীদের কল্যাণী বিশ্ববিদ্যালয়ের শংশাপত্র দেওয়া হয়।

বিভাগ
আগে এই কলেজে শুধুমাত্র কলা বিভাগ পড়ানো হত। বর্তমানে এখানে কলা বিভাগের সাথে বাণিজ্য ও বিজ্ঞান বিভাগ ও পড়ানো হয়।
এখানে অনার্স পাঠ্যক্রম এর সাথে পাশ কোর্সের ও পঠন পাঠন হয়।

অনার্স বিষয় গুলি হল-
 বাংলা
 ইংরেজি
 ইতিহাস
 ভূগোল
 রাষ্ট্রবিজ্ঞান
 দর্শণ
 গণিত

খেলাধুলায় কৃতিত্ব
এই কলেজ খেলাধুলায় যথেষ্ট পারদর্শিতার সাক্ষ্য বহন করে চলেছে। আন্ত-বিশ্ববিদ্যালয় ক্রীড়ায় ভালো ফলাফল এর নজির রয়েছে।

অনুষ্ঠান
এই কলেজে বিভিন্ন অনুষ্ঠান হয়ে থাকে। বিভিন্ন মনীষিদের জন্ম ও মৃত্যু দিবস পালনের পাশাপাশি স্বাধীনতা দিবস, প্রজাতন্ত্র দিবস জাঁকজমক পূর্ণ ভাবে পালিত হয়। এই কলেজে বার্ষিক নবীন বরণ অনুষ্ঠান খুবই জনপ্রিয়তার সাথে পালিত হয়ে আসছে।

এছাড়া এই কলেজ আন্ত বিশ্ববিদ্যালয় যুব সংসদে অংশগ্রহণ করে থাকে।

বিবিধ 
এই কলেজে আগে প্রতি বছর ছাত্রসংসদের নির্বাচন হত। বর্তমানে রাজ্য সরকার সাময়িক সময় নির্বাচন বন্ধ রেখেছেন। এই কলেজের অন্যতম ছাত্র তাপস সাহা সর্বপ্রথম ছাত্র সংসদের সাধারণ সম্পাদক হন  বর্তমানে তিনি পলাশীপাড়া বিধানসভা কেন্দ্রে জয়ী একজন বিধানসভা সদস্য।

তথ্যসূত্র

ভারতের মহাবিদ্যালয়
পশ্চিমবঙ্গের শিক্ষাপ্রতিষ্ঠান
পশ্চিমবঙ্গের কলেজ
ভীমরাও রামজি আম্বেদকর
১৯৭৩-এ পশ্চিমবঙ্গে প্রতিষ্ঠিত
কল্যাণী বিশ্ববিদ্যালয়ের অধিভুক্ত মহাবিদ্যালয়
১৯৭৩-এ প্রতিষ্ঠিত শিক্ষাপ্রতিষ্ঠান
নদিয়া জেলার বিশ্ববিদ্যালয় ও কলেজ
২০১৬ গ্রীষ্মকালীন অলিম্পিকে ফিল্ড হকি

২০১৬ গ্রীষ্মকালীন অলিম্পিকে ফিল্ড হকি প্রতিযোগিতা ৬ থেকে ১৯ আগস্ট ২০১৬ তারিখে দেওদোরার অলিম্পিক হকি সেন্টারে অনুষ্ঠিত হবে। ২০১২ গ্রীষ্মকালীন অলিম্পিক থেকে এবারের ফিল্ড হকি প্রতিযোগিতার কিছু বিন্যাস ও অবকাঠামো পরিবর্তিত হয়েছে। ২৪টি দল (১২টি পুরুষ ও ১২টি মহিলা) এ প্রতিযোগিতায় প্রতিদ্বন্দ্বিতা করবে।

প্রতিযোগিতার সময়সূচী 
পুরুষদের প্রতিযোগিতার ম্যাচের সময়সূচি ২৭ এপ্রিল ২০১৬ তারিখে প্রকাশ করা হয়।

বিন্যাস পরিবর্তন

যোগ্যতা

পুরুষদের বাছাইপর্ব 

পাঁচটি মহাদেশের কনফেডারেশনের প্রতিটি মহাদেশীয় চ্যাম্পিয়নশিপ থেকে একটি করে দেশ স্বয়ংক্রিয়ভাবে প্রবেশ করে। স্বাগতিক দেশ হিসাবে ব্রাজিল স্বয়ংক্রিয়ভাবে যোগ্যতা অর্জন করে কিন্তু তা একটি পর্যাক্রমের পর। স্বাগতিক দেশ হিসাবে নির্বাচিত হওয়ার জন্য আন্তর্জাতিক হকি ফেডারেশন ও আন্তর্জাতিক অলিম্পিক কমিটির বেধেঁ দেওয়া নিয়ম অনুযায়ী ব্রাজিলকে ২০১৪ সালের শেষের দিকে এফআইএইচ বিশ্ব র্যাঙ্কিংয়ে ৩০তম স্থানের মধ্যে থাকতে হবে অথবা ২০১৫ প্যান আমেরিকান গেমসে খারাপ কোন ফল ছাড়া ৬ষ্ঠ স্থান। কোয়ার্টার ফাইনালে ব্রাজিল যুক্তরাষ্ট্রকে প্লান্টি শ্যুট আউটে পরাজিত করে শীর্ষ চারে থেকে গেমস সমাপ্ত করে। অন্য ছয়টি দল ২০১৪-১৫ এফআইএইচ হকি ওয়ার্ল্ড লীগের সেমি ফাইনাল থেকে যোগ্যতা অর্জন করে।

মহিলাদের বাছাইপর্ব 

পাঁচটি মহাদেশের কনফেডারেশনের প্রতিটি মহাদেশীয় চ্যাম্পিয়নশিপ থেকে একটি করে দেশ স্বয়ংক্রিয়ভাবে প্রবেশ করে। স্বাগতিক দেশ হিসাবে ব্রাজিল স্বয়ংক্রিয়ভাবে যোগ্যতা অর্জন করতে পারেনি। স্বাগতিক দেশ হিসাবে নির্বাচিত হওয়ার জন্য আন্তর্জাতিক হকি ফেডারেশন ও আন্তর্জাতিক অলিম্পিক কমিটির সিদ্ধান্ত অনুযায়ী ব্রাজিলকে ২০১৪ সালের শেষের দিকে এফআইএইচ বিশ্ব র্যাঙ্কিংয়ে ৪০তম স্থানের মধ্যে থাকতে হবে অথবা কোন খারাপ ফল ছাড়া ৭ম স্থানের মধ্যে থেকে ২০১৫ প্যান আমেরিকান গেমস সমাপ্ত করতে হবে। কিন্তু তারা কোনটিও অর্জন করতে পারেনি। অন্য সাতটি দল ২০১৪-১৫ এফআইএইচ হকি ওয়ার্ল্ড লীগের সেমি ফাইনাল থেকে যোগ্যতা অর্জন করে।

পুরুষদের প্রতিযোগিতা 

প্রতিযোগিতা দুটি পর্বে অনুষ্ঠিত হবে; একটি গ্রুপ পর্ব এবং অপরটি নকআউট পর্ব।

গ্রুপ পর্ব 
১২টি দল কে ৬টি দলের দুটি গ্রুপে ভাগ করা হয়েছে। জয়ের জন্য ৩ পয়েন্ট, ড্র করলে ১ ও হারের জন্য ০। প্রতিটি গ্রুপের প্রথম ৪টি দল  কোয়ার্টার-ফাইনালে খেলার যোগ্যতা অর্জন করবে।

গ্রুপ এ

গ্রুপ বি

নকআউট পর্ব

মহিলাদের প্রতিযোগিতার 

প্রতিযোগিতা দুটি পর্বে অনুষ্ঠিত হবে; একটি গ্রুপ পর্ব এবং অপরটি নকআউট পর্ব।

গ্রুপ পর্ব 
Teams were divided into two groups of six nations, playing every team in their group once. Three points were awarded for a victory, one for a draw. The top four teams per group qualified for the quarter-finals.

গ্রুপ এ

গ্রুপ বি

নকআউট পর্ব

পদক সারসংক্ষেপ

পদক টেবিল

পদক বিজয়ী

আরও দেখুন 
 ২০১৪ এশিয়ান গেমসে ফিল্ড হকি
 ২০১৫ প্যান আমেরিকান গেমসে ফিল্ড হকি
 ২০১৬ দক্ষিণ এশীয় গেমসে ফিল্ড হকি

তথ্যসূত্র

বহিঃসংযোগ 
 ফিল্ড হকি — Rio2016.com

 

গ্রীষ্মকালীন অলিম্পিকে ফিল্ড হকি
২০১৬ গ্রীষ্মকালীন অলিম্পিকে খেলার বিভাগসমূহ
২০১৬ গ্রীষ্মকালীন অলিম্পিকে ফিল্ড হকি
২০১৬-এ ফিল্ড হকি
ব্রাজিলে ফিল্ড হকি প্রতিযোগিতা
সার্ক সাহিত্য পুরস্কার

সার্ক সাহিত্য পুরস্কার সার্ক লেখক ও সাহিত্য প্রতিষ্ঠান (ফসওয়াল) কর্তৃক প্রবর্তিত বার্ষিক পুরস্কারবিশেষ। ২০০১ সাল থেকে অনিয়মিতভাবে এ পুরস্কার প্রদান করা হচ্ছে। শামসুর রাহমান, মহাশ্বেতা দেবী, জয়ন্ত মহাপাত্র, অভি সুবেদী, মার্ক টালি, সীতাকান্ত মহাপাত্র, উদয় প্রকাশ, সুমন পোখরেল এবং অভয় কে এ পুরস্কারের উল্লেখযোগ্য ব্যক্তিত্ব। তন্মধ্যে, নেপালী কবি, গীতিকার এবং অনুবাদক সুমন পোখরেল একমাত্র লেখক হিসেবে এ পুরস্কার দুইবার পেয়েছেন।

পুরস্কার প্রাপক 

এছাড়াও দক্ষিণ এশিয়ার দেশসমূহের উদীয়মান কবি ও লেখকদের জন্য ফসওয়াল, সার্ক তরুণ লেখক পুরস্কারের প্রবর্তন করেছে। তন্মধ্যে, খালিদা ফ্রোয়াগ, রুবানা হক, ভিভিমারি ভান্দারপুর্তেন, নন্দা তিন্ত সুই, মনু মঞ্জিল, নায়ারা রহমান উল্লেখযোগ্য।

তথ্যসূত্র

বহিঃসংযোগ 
Foundation of SAARC Writers and Literature
FOSWAL Advisory Committee
Diplomat Abhay Kumar wins SAARC Prize
Related News on OneIndia
Related News on Hindustan Times
Related News on NDTV
Related News on Afgan Embassy 
Related News on The Kathmandu Post 
Related News on Outlook India
Related News on The Daily Star
Related News on Jagaran Josh
Related News on Greater Kashmir 

ভারতীয় সাহিত্য পুরস্কার
এশীয় সাহিত্য পুরস্কার
কাব্য পুরস্কার
২০০১-এ প্রবর্তিত পুরস্কার
দক্ষিণ এশীয় আঞ্চলিক সহযোগিতা সংস্থা